Rich Msafii

Rich Msafii (jina halisi: Richard Richard Nyondo, alizaliwa mkoa wa Iringa) ni mtangazaji wa Tanzania ambaye anatangaza kipindi cha Planet Bongo kinachorushwa East Africa Radio na Friday Night Live ya East Africa TV. 

Rich Msafii pia ni mtangazaji wa kipindi cha Bongo Flava Top 20 kinachorushwa East Africa Radio kila Jumamosi lakini pia alikuwa ni ripota wa kipindi cha EATV cha kuitwa E-Newz.

Rich Msafii ameshafanya mahojiano na watu mbalimbali mashuhuri ikiwemo Zuchu, Mbosso, Harmonize, Marioo, Darassa, Mwana FA, Joseph Kusaga, Ruger na Krizbeatz kutokea Nigeria.

 Maisha ya awali 
Rich Msafii alizaliwa Iringa ila baadaye yeye na familia yake wakahamia mkoa wa Dar es Salaam, ambako ndiko alipoanzisha safari yake katika tasnia ya utangazaji.

Rich alipata elimu yake ya sekondari ya St Michaels na baadae alihamia kwenye shule ya Sekondari ya Imagevosa ambapo alimalizia elimu yake ya sekondari.

Mwaka 2020 Rich aliingia rasmi East Africa Radio akiwa kama ripota wa kipindi cha E-NEWS na baadae alipata nafasi ya kuwa mtangazaji mwenza kwenye kipindi cha Planet Bongo.

Mwaka 2024, Rich Msafii alitangazwa kama mtangazaji mkuu wa Planet Bongo mara baada ya Dullah Planet na Lesa Sid kuondoka. 

 Watu waliomshawishi 
Kupitia mahojiano mbalimbali aliyoyafanya, Rich Msafii mtangazaji wa zamani wa Planet Bongo, Salama Jabir na B Dozen wa Clouds FM kama moja ya watangazaji waliomshawishi kuingia kwenye utangazaji.

 Tuzo 
Mwaka 2023, Rich Msafii kupitia kipindi cha "Planet Bongo", alitajwa kuwania tuzo za "Unkut Hip Hop Award" kutokea nchini Kenya ambapo alitajwa kuwania kipengele cha "Best Hip Hop Radio Show".

Mwaka 2025 ameshinda tuzo ya "Best Radio" na "TV Personality" katika Afrika tuzo za "Magic Vibe Award".

Marejeo

Jamii:Watangazaji wa Tanzania